29/08/2022 | Administración LocalMunicipal
Teo
Convocatoria de subvencións ás entidades de carácter educativo, sen ánimo de lucro. Ano 2022.

A Xunta de Goberno Local, na sesión de data 16/08/2022, por unanimidade dos seus membros presentes e por delegación da alcaldía (Decreto de 4 de outubro de 2021 (1049/2021) en relación co Decreto de 3 de xullo de 2020 (res 622/2020)), acorda: Primeiro.- Aprobar as Bases da Convocatoria de Subvencións a entidades educativas sen ánimo de lucro para 2022, que se reflicten de seguido. Segundo.- Proceder á súa exposición pública mediante edicto no Boletín Oficial da Provincia e no Taboleiro de Edictos do Concello. As presentes bases teñen por finalidade regular a concesión de subvencións destinadas a actividades organizadas ou promovidas por centros educativos públicos de ensino non universitario e as súas respectivas asociacións de nais e pais, pola realización de actividades de carácter educativo no ano 2022, con cargo á partida 320/48000 do orzamento de 2022, por un importe total de 13.000 euros, dos cales corresponden 6.000 euros para os centros educativos e os restantes 7000 euros para as ANPAS. Son obxectivos perseguidos polas axudas reguladas nestas bases a potenciación da formación educativa do alumnado dos centros educativos públicos de Educación Infantil, Primaria e Secundaria do noso concello. Os centros públicos de ensino non universitario e asociacións de pais e nais, sen ánimo de lucro, con domicilio social no Concello de Teo e inscritas no Censo de Asociacións do Concello de Teo. Non poderán ter a condición de beneficiarios aquelas persoas ou entidades nas que concorran as circunstancias enumeradas no artigo 13.2 da Lei 38/2003. As subvencións que se outorguen ao abeiro das presentes bases, terán como finalidade: 7.1. a Colaboración en gastos correntes derivados da realización de actividades por parte dos suxeitos mencionados no artigo 2º das presentes Bases e, dos gastos de conservación, mantemento ou reparacións menores, que non teñan o carácter de investimento, necesarios para o desenvolvemento destas no ano 2022.7.1. b Gastos ocasionados pola organización de actividades durante o ano 2022 dentro do territorio municipal ou fora do concello no caso de saídas de carácter didáctico.7.1. c Gastos ocasionados pola compra de material necesario para adaptarse ás medidas de seguridade e hixiene derivadas pola situación creada pola COVID-19. As solicitudes presentaranse PREFERIBLEMENTE POLA SEDE ELECTRÓNICA do Concello de Teo (https://sede.teo. gal) ou no modelo normalizado ( Anexo I ) que se facilitará no Rexistro Xeral do Concello, entre o 1 e o 30 de setembro de 2022 (ambos incluídos) A convocatoria de subvencións farase pública no taboleiro de edictos do Concello e na web. As solicitudes de subvención deberán presentarse no modelo normalizado ( Anexo I ), e irán acompañadas da seguinte documentación: · Documento asinado polo/a representante da entidade facendo constar as actividades desenvolvidas e o número de alumnado participante. (Anexo II) · Copia cotexada do CIF. Só necesaria en caso de non estar depositada no Concello. · Carteis, notas de prensa ou calquera outro documento publicitario das actividades organizadas coas que concorre a esta subvención, se os houbera. · Memoria económica do ano 2022, con especificación de ingresos e gastos, desagregándoos por conceptos. · Memoria descritiva das actividades que se desenvolveron en 2022, detallando en cada unha: - gastos en que se incorreu para a súa realización, a súa cuantificación e o financiamento que se obtivo. - obxectivos que se pretendían acadar coa realización da actividade. - obxectivos finalmente conseguidos. · No caso do material comprado necesario para adaptarse ás medidas de seguridade hixiénica derivadas da situación creada pola COVID-19, factura oficial correspondente ao gasto. · Certificación bancaria da conta onde se efectuarán os pagamentos. · Declaración xurada conforme o solicitante non está incurso en ningunha das causas de prohibición de percepción de subvencións ou axudas públicas mencionadas no artigo 13 da Lei 38/2003. · No caso de solicitudes defectuosas ou incompletas, concederase un prazo de 10 días para a súa corrección, arquivándose sen máis trámites de non se emendaren os defectos no dito prazo. As subvencións reguladas nas presentes Bases concederanse en réxime de concorrencia competitiva, polo que as solicitudes que cumpran os requisitos serán avaliadas consonte os criterios que de seguido se sinalan: 1. Por actividades de carácter permanente (ao longo do curso). Máximo 10 puntos.1 punto por cada actividade.2 puntos por cada actividade se está organizada por unha ANPA e ten carácter gratuíto.2. Por actividades de carácter non permanente (actividades periódicas ou puntuais). Máximo 5 puntos.0.25 puntos por cada actividade.3. Polo alumnado participante nas actividades de carácter permanente. Máximo 10 puntos. Baremarase cada actividade ata un máximo de 10 puntos, e o resultado desta epígrafe será a media da puntuación acadada por todas as actividades. Ata 15 alumnos/as: 1 punto De 16 a 25 alumnos/as: 2 puntos De 26 a 50 alumnos/as: 3 puntos De 51 a 75 alumnos/as: 4 puntos De 76 a 100 alumnos/as: 5 puntos De 101 a 125 alumnos/as: 6 puntos De 126 a 150 alumnos/as: 7 puntos De 151 a 175 alumnos/as: 8 puntos De 176 a 200 alumnos/as: 9 puntos Máis de 201 alumnos/as: 10 puntos As actividades realizadas polo CRA de Teo, terán unha baremación axeitada e proporcional ao número de alumnos destes centros, xa que teñen 1/3 do alumnado dos outros centros, e co fin de evitar un agravio comparativo, terán a seguinte puntuación: Ata 15 alumnos: 3 puntos. De 16 a 25 alumnos: 6 puntos. De 26 a 50 alumnos: 9 puntos. Máis de 50 alumnos: 10 puntos.4. Pola participación nas actividades de carácter non permanente. Máximo 5 puntos. Baremarase cada actividade ata un máximo de 5 puntos, e o resultado desta epígrafe será a media da puntuación acadada por tódalas actividades. Participación de ata o 25% do alumnado: 1 punto Participación de ata o 50% do alumnado: 2 puntos Participación de ata o 75% do alumnado: 3 puntos Participación do total do alumnado: 4 puntos Participación de parte do alumnado e as súas familias: 4 puntos Participación de todo o alumnado e as súas familias: 5 puntos 5. Pola calidade do proxecto. Máximo 5 puntos Pola repercusión das actividades na comunidade: implicación de membros de toda a comunidade educativa, doutras entidades, asociacións ou outros centros: ata 1 punto Pola orixinalidade do proxecto no sentido de que supoña unha actividade innovadora: ata 1 punto Por actividades relacionadas con temas transversais (educación para a paz, para a saúde, educación cívica, educación viaria, educación ambiental, interculturalidade, coeducación…): ata 1 punto Por actividades de promoción da cultura galega: ata 1 punto Por actividades de promoción do patrimonio histórico, artístico, cultural ou natural do concello ou do seu contorno: ata 1 punto Por actividades que impliquen o uso das novas tecnoloxías: ata 1 punto Por actividades de integración do alumnado con discapacidades: ata 1 punto Por actividades que favorezan ou contribúan á integración do alumnado inmigrante ou socialmente desfavorecido: ata 1 punto Por actividades de animación cultural e animación no tempo libre: ata 1 punto 6. Polos gastos derivados do coidado e mantemento das instalacións propias. Máximo 5 puntos. Por gastos de conservación da instalación: 2 puntos Por gastos de luz: 1 punto Por gastos de auga: 1 punto Por gastos de calefacción: 1 punto Polos gastos derivados da compra de material para adaptarse ás medidas hixienico-sanitarias do COVID-19. Máximo 2 puntos. Aquelas asociacións que reciban unha subvención nominativa do Concello de Teo non poderán concorrer a esta convocatoria coas mesmas actividades que xa están subvencionadas. En ningún caso o importe máximo da subvención de cada solicitante superará o 70% do orzamento da entidade ou asociación para a tempada obxecto da solicitude. As solicitudes dirixiranse á Concelleira delegada de Educación nos prazos indicados no punto 4º das presentes bases. Os funcionarios designados polo Concello de Teo serán o órgano competente para a instrución do procedemento, así como para a realización de cantas actuacións estimen necesarias para a determinación, coñecemento e comprobación dos datos en virtude dos que debe pronunciarse a resolución. O órgano instrutor do procedemento será o encargado de requirir dos solicitantes a emenda de deficiencias nas solicitudes presentadas. Ademais elaborará un informe de cada unha das solicitudes presentadas no que se fará constar: - Nome da entidade e contía máxima da subvención á que opta. - Se está ou non completa a documentación do expediente, con expresión da data da finalización do prazo de presentación, no seu caso. - Se cumpre os requisitos da convocatoria, con indicación expresa dos que non cumpra, de ser o caso. - A valoración das propostas presentadas, en base aos criterios relacionados no punto anterior, efectuaraa unha comisión de valoración constituída pola concelleira delegada de Educación, que a presidirá, o concelleiro delegado de Benestar Social, Persoal e Deportes, a interventora municipal e a auxiliar de intervención, que actuará tamén como secretaria da Comisión de Valoración. Esta Comisión elevará unha proposta de concesión á Xunta de Goberno Local previo informe da Intervención municipal. A Xunta de Goberno Local será o órgano competente para a adopción do acordo de concesión de subvencións. Este acordo esgotará a vía administrativa. A resolución das subvencións notificaranse individualmente e publicaranse no Taboleiro de Anuncios do Concello, indicando a puntuación obtida por cada solicitude, o importe subvencionado e/ou os motivos da denegación. As entidades subvencionadas ao abeiro destas bases quedarán obrigadas a colaborar co Concello naquelas actividades que este organice cando lle sexa requirido e farán constar na súa publicidade o patrocinio do Concello de Teo. Tal e como especifica a Ordenanza para o impulso social da lingua galega no municipio de Teo, para que o Concello de Teo colabore en actividades comunicativas, culturais, deportivas, divulgativas, etc. (eventos, conferencias, intervencións públicas, xornadas, congresos, charlas, campionatos, espectáculos, festivais, etc.) organizadas por outras entidades, será requisito que estas se desenvolvan, en xeral, en lingua galega. Para o abono do importe das subvencións económicas concedidas, será imprescindible acreditar polos perceptores/ as a aplicación efectiva dos fondos percibidos con destino á finalidade que motivou a concesión mediante a presentación da seguinte documentación: a. Facturas relacionadas coa actividade subvencionada (de 2022) e por un importe superior á cantidade concedida. Só se admitirán facturas orixinais ou fotocopias cotexadas emitidas con posterioridade á realización dos gastos (adquisición de subministracións, prestación de servizos) e nas que ademais de reunir todos os requisitos legais, deberán figurar en detalle todos os conceptos incluídos nela, e a constancia expresa de “pagada”, asinada e indicando o nome e o DNI, pola persoa representante da empresa, que recibe o pagamento ou mediante xustificante da transferencia bancaria. b. Só se admitirán recibos ou tíckets nos casos regulados no artigo 4 do Regulamento de Facturación, RD 1619/2012, de 30 de novembro. c. Indicación expresa de que se realizou o fin para o que a subvención foi concedida. d. Declaración doutras axudas e/ou subvencións recibidas, con expresión, no seu caso de que o conxunto das axudas percibidas non superaron o gasto realizado. e. Memoria cuantificada das actividades realizadas, que deberán corresponder ao ano 2022, indicando os gastos e ingresos de cada actividade. f. Declaración responsable do solicitante de estar ao día no pagamento das obrigas tributarias e coa seguridade social impostas pola lexislación vixente. De conformidade co disposto no artigo 24 do RD 887/2006, de 21 de xullo, os certificados de atoparse ao corrente con Facenda e a Seguridade Social poderán substituírse por unha declaración responsable cando o importe da subvención non supere os 3.000€. O solicitante neste punto deberá comprometerse a manter o seu cumprimento durante o período de tempo inherente a dito recoñecemento ou exercicio. Por outra parte, o solicitante poderá conceder autorización ao concello para que o órgano concedente obteña de forma directa a acreditación de atoparse ao corrente con Facenda e coa Seguridade Social a través de certificados telemáticos, en cuxo caso o solicitante non deberá aportar a correspondente certificación. As subvencións xustificaranse antes do 15 de novembro de 2022. Excepcionalmente e previa solicitude motivada de prórroga poderá presentarse xustificación ata o 01/12/2022. No caso de non xustificarse no prazo anteriormente mencionado, entenderase que a entidade renuncia ao seu dereito a cobrar a subvención. Non serán gastos subvencionables: Os xuros debedores de contas bancarias, Os xuros, recargas e sancións administrativas, Os gastos de procedementos xudiciais, O pagamento realizarase unha vez que os e as beneficiarias xustifiquen os gastos ocasionados na execución das actividades subvencionadas, sempre dentro do prazo sinalado no punto e), e despois da fiscalización da conta xustificativa pola Intervención Municipal e posterior aprobación da mesma pola Alcaldía, quen ordenará o pago. O coeficiente de financiamento será 1, de xeito que, cando se presenten xustificantes por importe inferior ao concedido na achega, esta se verá reducida proporcionalmente. O órgano instrutor poderá solicitar en calquera momento as explicacións e documentos que considere necesarios para o oportuno seguimento das actividades subvencionadas. Sen prexuízo do disposto na normativa xeral e nas Bases de Execución do Orzamento Municipal en materia de subvencións, os perceptores destas subvencións veranse na obriga de devolver as cantidades percibidas para o suposto de que incumpran algunha das condicións das bases recollidas na presente normativa. Nos aspectos non especificados nestas bases, as presentes axudas regularanse polo disposto na normativa xeral reguladora de subvencións, en especial, a Lei 38/2003, de 17 de novembro, xeral de subvencións. O que se fai público para os efectos da apertura do prazo de presentación de solicitudes de subvencións polas persoas ou entidades que correspondan, tal e como se recolle nas indicadas bases Teo, 3 de Agosto do 2022 María López Álvarez Concelleira de Educación ENTIDADE SOLICITANTE (Nome completo e siglas):. ENDEREZO SOCIAL:. LOCALIDADE:. CIF:. TELÉFONOS DA ENTIDADE:. ENDEREZO ELECTRÓNICO:. REPRESENTANTE DA ENTIDADE (nome e apelidos):. DNI:. CARGO QUE OCUPA:. TELÉFONO DE CONTACTO:. CENTROS EDUCATIVOS: NÚMERO DE ALUMNOS/AS:. ANPAS: NÚMERO DE FAMILIAS ASOCIADAS:. FINS SOCIAIS DA ENTIDADE:. IMPORTE ORZAMENTO ANO 2022:. NÚMERO DE CONTA BANCARIA (20 díxitos): Teo, a de 2022 O/ A representante da entidade ANEXO 2 Declaro que: - Acepto expresamente as bases desta convocatoria de subvencións. - Que a entidade por min representada cumpre todos e cada un dos requisitos da presente convocatoria. - Que os datos que constan nesta solicitude e nos documentos que se achegan son certos. Teo,. de de 2022 O/A representante da entidade Teo, 23 de agosto de 2022 O alcalde Rafael Carlos Sisto Edreira